Ja miks ma täna viitasin sellele 70 miljardile? Ma muidugi ei ole nõus sellega, et 70 miljardit ongi selle põlevkivi väärtused, aga siiski, kui sama teed edasi minna, siis püüdkem hetkeks mõelda. Kui üks osa Eesti Energiast maksab 70 miljardit ja see osa on põlevkivi, kui palju siis maksab tervik? Ma arvan, et Eesti Energia raamatupidamislik väärtus praegu on suurusjärgus 19 miljardit krooni, 18,8 oli vist viimane, mida ma olen kusagilt Internetist vaadanud, nende  kodulehekülje pealt.